ข้อบังคับสภาทนายความข้อบังคับสภาทนายความว่าด้วยสถาบันวิชาชีพกฎหมายชั้นสูงพ.ศ. ๒๕๔๒ อาศัยอำนาจตามความในมาตรา ๗ (๑) มาตรา ๘ (๒) มาตรา ๒๗ (๓)(จ) และมาตรา ๓๐ แห่งพระราชบัญญัติทนายความ พ.ศ. ๒๕๒๘ คณะกรรมการสภาทนายความออกข้อบังคับว่าด้วยสถาบันวิชาชีพกฎหมายชั้นสูงไว้ดังต่อไปนี้หมวด ๑บททั่วไป ข้อ ๑ข้อบังคับนี้เรียกว่า ข้อบังคับสภาทนายความ ว่าด้วยสถาบันวิชาชีพกฎหมายชั้นสูงพ.ศ. ๒๕๔๒ข้อ ๒[๑]ข้อบังคับนี้ให้ใช้ตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ สถาบันวิชาชีพกฎหมายชั้นสูงซึ่งสภาทนายความได้ก่อตั้งขึ้นและดำรงอยู่ในวันใช้ข้อบังคับนี้ เป็น สถาบันวิชาชีพกฎหมายชั้นสูงตามข้อบังคับนี้โดยมีวัตถุประสงค์เพื่อส่งเสริมการศึกษานิติศาสตร์และความรู้ในการประกอบวิชาชีพทางกฎหมาย โดยเฉพาะการทำหน้าที่เป็นที่ปรึกษากฎหมายในสาขาต่างๆ ให้มีความรู้ความชำนาญเฉพาะทางในด้านกฎหมายธุรกิจการค้าระหว่างประเทศ ธุรกรรมการเงินในตลาดเงิน ตลาดทุน เทคโนโลยี และสิ่งแวดล้อม ที่ได้มีการพัฒนาไปแล้วอย่างมากรวมทั้งการศึกษาโครงสร้างกฎหมายมหาชนและการปกครองที่ได้เปลี่ยนแปลงไป ทั้งนี้ เพื่อให้นักนิติศาสตร์โดยเฉพาะทนายความให้ก้าวทันกับการพัฒนาการทางด้านธุรกิจและการปรับปรุงโครงสร้างทางสังคมของประเทศตลอดจนการศึกษากฎหมายเปรียบเทียบกับประเทศอื่นให้สอดคล้องกันหมวด ๒คณะกรรมการอำนวยการ ข้อ ๔ให้มีคณะกรรมการคณะหนึ่งเรียกว่า คณะกรรมการอำนวยการสถาบันวิชาชีพกฎหมายชั้นสูงมีอำนาจหน้าที่ดำเนินการและอำนวยการสถาบันวิชาชีพกฎหมายชั้นสูงแห่งสภาทนายความตามข้อบังคับนี้ข้อ ๕คณะกรรมการอำนวยการสถาบันวิชาชีพกฎหมายชั้นสูง ประกอบด้วยนายกสภาทนายความอุปนายกสภาทนายความ และกรรมการอื่นอีกไม่น้อยกว่า ๘ คน แต่ไม่เกิน ๑๗ คนซึ่งคณะกรรมการสภาทนายความแต่งตั้งจากสมาชิกของสภาทนายความที่เป็นทนายความมาตั้งแต่๑๐ ปีขึ้นไป และผู้ทรงคุณวุฒิทางวิชานิติศาสตร์โดยต้องแต่งตั้งจากผู้ทรงคุณวุฒิทางวิชานิติศาสตร์ไม่น้อยกว่า ๒ คน แต่ไม่เกิน ๕คนให้นายกสภาทนายความเป็นประธานและอุปนายกสภาทนายความฝ่ายนโยบายและแผนงาน และอุปนายกฝ่ายวิชาการเป็นรองประธานคนที่๑ และคนที่ ๒ ตามลำดับให้คณะกรรมการสภาทนายความแต่งตั้งกรรมการอำนวยการคนหนึ่งเป็นผู้อำนวยการผู้อำนวยการสถาบันวิชาชีพกฎหมายชั้นสูงมีหน้าที่รับผิดชอบควบคุมงานของสถาบันวิชาชีพกฎหมายชั้นสูงให้เป็นไปโดยเรียบร้อยและถูกต้องตามระเบียบและมติของคณะกรรมการอำนวยการสถาบันวิชาชีพกฎหมายชั้นสูงและให้มีอำนาจหน้าที่บังคับบัญชาเจ้าหน้าที่ของสถาบันวิชาชีพกฎหมายชั้นสูงที่ทำหน้าที่ธุรการให้แก่สถาบันวิชาชีพกฎหมายชั้นสูงได้ด้วยให้นายกสภาทนายความด้วยความเห็นชอบของคณะกรรมการสภาทนายความแต่งตั้งผู้ช่วยผู้อำนวยการสถาบันวิชาชีพกฎหมายชั้นสูงคนหนึ่งโดยแต่งตั้งจากผู้ที่เคยทำการสอนในสำนักฝึกอบรมวิชาว่าความแห่งสภาทนายความหรือในมหาวิทยาลัยของรัฐมาแล้วไม่น้อยกว่าห้าปีผู้ช่วยผู้อำนวยการสถาบันวิชาชีพกฎหมายชั้นสูงเป็นเจ้าหน้าที่ประจำของสถาบันวิชาชีพกฎหมายชั้นสูงมีหน้าที่รับผิดชอบควบคุมงานประจำของสถาบันวิชาชีพกฎหมายชั้นสูงและให้มีหน้าที่ช่วยผู้อำนวยการสถาบันวิชาชีพกฎหมายชั้นสูงและทำการแทนผู้อำนวยการสถาบันวิชาชีพกฎหมายชั้นสูงในเรื่องที่ผู้อำนวยการสถาบันวิชาชีพกฎหมายชั้นสูงมอบหมายหรือเมื่อผู้อำนวยการสถาบันวิชาชีพกฎหมายชั้นสูงไม่สามารถปฏิบัติหน้าที่ได้ข้อ ๖ให้กรรมการซึ่งได้รับแต่งตั้งอยู่ในตำแหน่งเท่าวาระของคณะกรรมการสภาทนายความซึ่งเป็นผู้แต่งตั้งแต่คณะกรรมการสภาทนายความอาจตั้งซ่อมหรือเปลี่ยนกรรมการคนใดก่อนกำหนดเช่นว่านี้ได้กรรมการที่ตั้งซ่อมหรือเปลี่ยนแทนนี้ให้อยู่ในตำแหน่งได้เท่าวาระของกรรมการที่ตนแทนข้อ ๗คณะกรรมการอำนวยการจะแต่งตั้งคณะอนุกรรมการเพื่อพิจารณาและเสนอความเห็นเรื่องใดเรื่องหนึ่งปฏิบัติการอย่างใดอย่างหนึ่งตามที่ได้รับมอบหมายแล้วรายงานต่อคณะกรรมการอำนวยการก็ได้ข้อ ๘ให้คณะกรรมการอำนวยการสถาบันวิชาชีพกฎหมายชั้นสูงมีอำนาจหน้าที่ดำเนินการให้เป็นไปตามวัตถุประสงค์ของสถาบันวิชาชีพกฎหมายชั้นสูงเช่น กำหนดหลักสูตรการสอนและการสอบไล่ภายในหลักการศึกษาที่กล่าวไว้ในข้อบังคับนี้ เลือกสรรผู้สอนกำหนดเวลาการศึกษาและทำการสอบไล่เพื่อปฏิบัติตามอำนาจหน้าที่ดังกล่าวในวรรคก่อนให้คณะกรรมการอำนวยการสถาบันวิชาชีพกฎหมายชั้นสูงมีอำนาจวางระเบียบใช้บังคับได้ตามที่เห็นสมควรหมวด ๓หลักการศึกษาและวิทยฐานะของผู้สอบไล่ได้ ข้อ ๙หลักการศึกษา คือ ศึกษาเพื่อเสริมสร้างความรู้ความชำนาญในการประกอบวิชาชีพทางกฎหมายชั้นสูงข้อ ๑๐ผู้ที่สอบไล่ได้ตามหลักสูตรของสถาบันวิชาชีพกฎหมายชั้นสูงแห่งสภาทนายความตามข้อ๘ เป็นบัณฑิตทางกฎหมายชั้นสูงต่อเมื่อคณะกรรมการสภาทนายความได้อนุมัติแล้วข้อ ๑๑นอกจากการศึกษาวิชากฎหมายตามหลักสูตรของสถาบันวิชาชีพกฎหมายชั้นสูง ตามข้อ๙ และข้อ ๑๐ แล้ว คณะกรรมการอำนวยการสถาบันวิชาชีพกฎหมายชั้นสูงจะพิจารณาจัดให้มีการศึกษาในหลักสูตรพิเศษเพื่อเพิ่มพูนความรู้ความชำนาญในการประกอบวิชาชีพทางกฎหมายด้วยก็ได้หมวด ๔คุณสมบัติของนักศึกษา ข้อ ๑๒ผู้เป็นนักศึกษาในสถาบันวิชาชีพกฎหมายชั้นสูงต้องเป็น(๑) ผู้สอบไล่ได้ปริญญาทางนิติศาสตร์ขึ้นไปจากมหาวิทยาลัยธรรมศาสตร์จุฬาลงกรณ์มหาวิทยาลัย หรือมหาวิทยาลัยรามคำแหง หรือเป็นทนายความมาแล้วไม่น้อยกว่า๕ ปี(๒)ผู้ที่ได้ศึกษาวิชานิติศาสตร์ในสถาบันการศึกษาอื่นในหรือนอกประเทศไทยและสอบไล่ได้ตามมาตรฐานซึ่งคณะกรรมการอำนวยการสถาบันวิชาชีพกฎหมายชั้นสูงเทียบให้ไม่ต่ำกว่าวิทยฐานะดังกล่าวใน(๑)ข้อ ๑๓คณะกรรมการอำนวยการสถาบันวิชาชีพกฎหมายชั้นสูงมีอำนาจไม่รับผู้ใดเข้าเป็นนักศึกษาหรือให้นักศึกษาออกจากการเป็นนักศึกษาได้เมื่อคณะกรรมการเห็นว่ามีเหตุที่ผู้นั้นไม่สมควรเป็นนักศึกษาหมวด ๕ปกิณกะ ข้อ ๑๔คณะกรรมการอำนวยการสถาบันวิชาชีพกฎหมายชั้นสูง มีอำนาจหน้าที่กำหนดอัตราค่าจดทะเบียนเป็นนักศึกษาค่าศึกษา ค่าสอบและอื่น ๆ ตามที่เห็นสมควรข้อ ๑๕ให้คณะกรรมการอำนวยการสถาบันวิชาชีพกฎหมายชั้นสูงทำรายงานประจำปีแสดงกิจการทั่วไปเสนอต่อคณะกรรมการสภาทนายความภายในเดือนมีนาคมของปีถัดไปประกาศ ณ วันที่ ๑๖ พฤษภาคม พ.ศ. ๒๕๔๒สัก กอแสงเรืองนายกสภาทนายความดลธี/ผู้จัดทำ๒ พฤศจิกายน ๒๕๕๓นฤดล/ผู้ตรวจ๑๑ มกราคม ๒๕๕๔[๑] ราชกิจจานุเบกษาเล่ม ๑๑๖/ตอนที่ ๔๗ ง/หน้า ๓๘/๑๕ มิถุนายน ๒๕๔๒